CELEX: C2004/217/08
Language: sk
Date: 2004-08-28 00:00:00
Title: Rozsudok Súdneho dvora (tretia komora) z 1. júla 2004 vo veci C-65/03: Komisia Európskych spoločenstiev proti Belgickému kráľovstvu (Nesplnenie povinnosti členským štátom — Články 12, 149 a 150 ES — Diplom o stredoškolskom vzdelaní získaný v inom členskom štáte — Prístup k vysokoškolskému vzdelaniu)

28.8.2004   
            
            
               SK
            
            
               Úradný vestník Európskej únie
            
            
               C 217/5
            
         
      ROZSUDOK SÚDNEHO DVORA
   
   (tretia komora)
   z 1. júla 2004
   vo veci C-65/03: Komisia Európskych spoločenstiev proti Belgickému kráľovstvu (1)
   
   (Nesplnenie povinnosti členským štátom - Články 12, 149 a 150 ES - Diplom o stredoškolskom vzdelaní získaný v inom členskom štáte - Prístup k vysokoškolskému vzdelaniu)
   (2004/C 217/08)
   Jazyk konania: francúzština
   Vo veci C-65/03, Komisia Európskych spoločenstiev, (splnomocnený zástupca: D. Martin) proti Belgickému kráľovstvu (splnomocnený zástupca: A. Snoecx), predmetom ktorej je návrh, aby Súdny dvor vyslovil, že neprijatím potrebných opatrení na zabezpečenie možnosti prístupu držiteľov stredoškolských diplomov získaných v inom členskom štáte k vysokoškolskému vzdelávaniu organizovanému Francúzskym spoločenstvom v Belgicku za tých istých podmienok ako držiteľom diplomov vyššieho stredoškolského vzdelania (CESS), si Belgické kráľovstvo nesplnilo povinnosti, ktoré mu vyplývajú z článkov 12 ES, 149 ES a 150 ES, Súdny dvor (tretia komora), v zložení: predseda A. Rosas, sudcovia: R. Schintgen, N. Colneric (spravodajca), generálny advokát: C. Stix-Hackl, súdny tajomník: R. Grass, vyhlásil dňa 1. júla 2004 rozsudok, ktorého výrok znie:
   
               1)
            
            
               Neprijatím potrebných opatrení na zabezpečenie možnosti prístupu držiteľov stredoškolských diplomov získaných v inom členskom štáte k vysokoškolskému vzdelávaniu organizovanému Francúzskym spoločenstvom v Belgicku za tých istých podmienok ako držiteľom diplomov vyššieho stredoškolského vzdelania (CESS), si Belgické kráľovstvo nesplnilo povinnosti, ktoré mu vyplývajú z článkov 12 ES, 149 ES a 150 ES.
            
         
               2)
            
            
               Belgické kráľovstvo je zaviazané na náhradu trov konania.
            
         
      (1)  Ú. v. EÚ C 83 z 5.4.2003.